cyanic-selkie/wikianc huggingface dataset:
মিয়া মিচেল
মিয়া মিচেল (জন্ম ১৮ আগস্ট, ১৯৯৩ ) হলেন একজন অস্ট্রেলিয়ান অভিনেত্রী এবং গায়িকা। তিনি অস্ট্রেলিয়ান টেলিভিশন চ্যানেল নাইট নেটওয়ার্ক-এ প্রচারিত ছোট পর্দার শিশুতোষ ধারাবাহিক মোর্টিফাইড-এ  ব্রিটানি ফ্লুম হিসেবে, এবং আরেক অস্ট্রেলিয়ান টেলিভিশন চ্যানেল সেভেন নেটওয়ার্ক-এ প্রচারিত কিশোর-কিশোরীদের গল্প সমৃদ্ধ দৃশ্যকাব্যের ধারাবাহিক ট্রাপড-এ নাতাশা হ্যাম-হিসেবে তার ভূমিকা সমূহের জন্য বিশেষভাবে পরিচিত। মার্কিন দর্শকদের জন্য, তিনি বর্তমানে মার্কিন টেলিভিশন চ্যানেল ফ্রিফর্ম-এ প্রচারিত পারিবারিক ঘটনাবহুল দৃশ্যকাব্যের জনপ্রিয় ধারাবাহিক দ্য ফোস্টার্স-এ ক্যামিল এডামস ফোস্টার হিসেবে অভিনয় করছেন। এছাড়াও তিনি, জনপ্রিয় মার্কিন গায়ক এবং অভিনেতা রস লিঞ্চ-এর সাথে মার্কিন শিশুতোষ টেলিভিশন চ্যানেল ডিজনি চ্যানেল-এর ২০১৩ সালে মুক্তিপ্রাপ্ত চলচ্চিত্র টিন বিচ মুভি এবং ২০১৫ সালে মুক্তিপ্রাপ্ত  টিন বিচ ২-এ ম্যাকেনজি হিসেবে পার্শ চরিত্রে অভিনয় করেছেন।
প্রাথমিক জীবন
মিয়া মিচেলের জন্ম, অস্ট্রেলিয়ার নিউ সাথ ওয়েলস রাজ্যের লিসমোর শহরে। তার বাবা, এলেক্স, পেশায় একজন টেক্সি চালক, যদিও তার মা, জিল, শিক্ষা কার্যক্রমে কাজ করেন। মিচেলের একজন ছোট ভাই রয়েছেন, যার নাম চার্লি। তিনি গিটার বাজাতে পারেন, যেটি তার অভিনীত বিভিন্ন ছোট পর্দার নাটক এবং চলচ্চিত্র সমূহে প্রদর্শিত হয়েছে। তিনি খুব কম বয়েসেই তা বাজানো রপ্ত করেন। তিনি লিসমোর শহরে অবস্থিত ট্রিনিটি ক্যাথলিক কলেজ, লিসমোর-এ পড়াশোনা করেছেন।
কর্মজীবন
মিচেল সর্বপ্রথম তার স্কুলের বিভিন্ন মঞ্চায়ন এবং স্থানীয় নাট্যকলা সমূহের মঞ্চায়নে অভিনয় করার মাধ্যমে তার অভিনয় জীবন শুরু করেন। যখন তিনি অস্ট্রেলিয়ান টেলিভিশন চ্যানেল নাইট নেটওয়ার্ক-এ প্রচারিত ছোট পর্দার শিশুতোষ ধারাবাহিক মোর্টিফাইড-এ ব্রিটানি ফ্লুম চরিত্রে অভিনয় করছিলেন, তখন মাত্র ১২ বছর বয়সে প্রতিভা সন্ধানকারী সংস্থার দ্বারা আবিষ্কৃত হন এবং কর্মজীবনের সাফল্য অর্জন করেন। মোর্টিফাইড ধারাবাহিকটি দুটি সিজন এবং সর্বমোট ২৬ পর্ব সম্প্রচারের পর শেষ হয়, যে পর্ব গুলো ২০০৬ সালের ৩০শে জুন থেকে ২০০৭ সালের ১১ই এপ্রিল পযন্ত দেখানো হয়েছিল। অস্ট্রেলিয়ান ধারাবাহিক "মোর্টিফাইড"-এ অভিনয় করায় কার সাফল্য অর্জন হওয়ার কারণে, তিনি অস্ট্রেলিয়ান ছোট পর্দার ধারাবাহিক ট্রাপড-এ অভিনয় করা শুরু করেন এছাড়াও এর উত্তরসূরী, শিশুতোষ দৃশ্যকাব্যের ধারাবাহিক কেস্টাওয়ে-এ নাতাশা হ্যামিল্টন হিসেবেও অভিনয় করেন। এছাড়াও তিনি ব্রিটিশ টেলিভিশন চ্যানেল বিবিসি ওয়ান-এ প্রচারিত কল্পবিজ্ঞান দৃশ্যকাব্যের জনপ্রিয় ধারাবাহিক "ডক্টর হু"-এর স্পিনঅফ বা এর সংযুক্ত ধারাবাহিক কে-নাইন-এ অভিনয় করেন, ধারাবাহিকটি মূলত "ডক্টর হু" ধারাবাহিকটির একটি রোবট কুকুরের চরিত্র কে-নাইন'কে নিয়ে তৈরী।
মার্কিন যুক্তরাষ্ট্রে তার অভিনীত সর্বপ্রথম ছোট পর্দার ধারাবাহিকটি হল, জনপ্রিয় মার্কিন শিশুতোষ চ্যানেল ডিজনি চ্যানেল-এ প্রচারিত হাস্যরস দৃশ্যকাব্যের ধারাবাহিক জেসি।
জনপ্রিয় মার্কিন ম্যাগাজিন এন্টারটেইনমেন্ট উইকলি-এর তথ্য অনুযায়ী, ২০১৮ সালের জানুয়ারী মাসে জনপ্রিয় ধারাবাহিক "দ্য ফোস্টার্স"-এর পরবর্তী সিরিজ না বানানোর সিদ্ধান্তের পর এর কালক্রমিক ঘটনা নিয়ে তৈরী আরেকটি ধারাবাহিকে মিয়া এবং মার্কিন অভিনেত্রী সিয়েরা রামিরেজ অভিনয় করতে যাচ্ছেন।
রাজ বল্লভ যাদব
রাজ বল্লভ যাদব রাষ্ট্রীয় জনতা দলের (আরজেডি) নেতা ছিলেন, যিনি ভারতের বিহার বিধানসভার সদস্য ছিলেন।
২০১৬ সালের ফেব্রুয়ারিতে যাদবকে তার বাড়িতে একটি নাবালিকাকে ধর্ষণ করার অভিযোগে মামলা করা হয়েছিল। ১৫ ডিসেম্বর ২০১৮ সালে পোকসো আইন ২০১২ এর অধীনে এই অপরাধের জন্য তাকে দোষী সাব্যস্ত করা হয়েছিল এরপরে তাকে রাষ্ট্রীয় জনতা দল থেকে সাময়িক বরখাস্ত করা হয়েছিল।
মারওয়ার জংশন
মারওয়ার জংশন (Marwar Junction) ভারতের রাজস্থান রাজ্যের পালি জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে মারওয়ার জংশন শহরের জনসংখ্যা হল ১০,৫৩০ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৬৫%। পুরুষদের মধ্যে সাক্ষরতার হার ৭৬% এবং নারীদের মধ্যে এই হার ৫২%। সারা ভারতের সাক্ষরতার হার ৫৯.৫%, তার চাইতে মারওয়ার জংশন এর সাক্ষরতার হার বেশি।
এই শহরের জনসংখ্যার ১৬% হল ৬ বছর বা তার কম বয়সী।
নরিনকো গ্রুপ
চায়না নর্থ ইন্ডাস্ট্রিজ গ্রুপ কর্পোরেশন লিমিটেড, আন্তর্জাতিকভাবে নরিনকো গ্রুপ (নর্থ ইন্ডাস্ট্রিজ কর্পোরেশন) এবং চীনে চায়না অর্ডন্যান্স ইন্ডাস্ট্রিজ গ্রুপ কর্পোরেশন লিমিটেড (চীনা: 中国兵器工业集团有限公司) নামে পরিচিত চীনের একটি রাষ্ট্রীয় মালিকানাধীন প্রতিরক্ষা কর্পোরেশন যা বিভিন্ন ধরনের বাণিজ্যিক এবং সামরিক পণ্য উৎপাদন করে থাকে। নরিনকো গ্রুপ বিশ্বের অন্যতম বড় প্রতিরক্ষা ঠিকাদারী প্রতিষ্ঠান হিসেবে পরিচিত।
কোম্পানিটির সহযোগি প্রতিষ্ঠান, চায়না নর্থ ইন্ডাস্ট্রিজ কর্পোরেশন (চীনা: 中国北方工业有限公司), অথবা সাধারণভাবে নরিনকো, নরিনকো গ্রুপের পণ্য আন্তর্জাতিকভাবে বাজারজাত করে থাকে এবং দেশীয় বেসামরিক নির্মাণ ও সামরিক প্রতিরক্ষা প্রকল্পের সাথে জড়িত।
বহিঃসংযোগ
অফিসিয়াল ওয়েবসাইট
সিলেট প্রতিদিন
সিলেট প্রতিদিন হচ্ছে বাংলাদেশের একটি প্রধান দৈনিক সংবাদপত্র, যা সিলেট অঞ্চল থেকে বাংলা ভাষায় প্রকাশিত হয়। ২০০৭ সালে, পত্রিকাটির সম্পাদক, আহমেদ নূর, র‌্যাপিড অ্যাকশন ব্যাটেলিয়ান কর্তৃক গ্রেফতার হন এবং তাকে নির্যাতনের অভিযোগ আনেন। মানবাধিকার সংস্থা অধিকারের একটি বিবৃতিতে বলা হয় যে আধা-সামরিক বাহিনী এই সংবাদপত্রকে বন্ধ করে দেয়ার জন্য ২০০৭ সালে হুমকি দেয়।
প্রাকৃত লাতিন
প্রাকৃত লাতিন, জনপ্রিয় বা কথ্য লাতিন নামেও পরিচিত, পরবর্তী রোমান প্রজাতন্ত্রের পর থেকে উচ্চারিত লাতিনের অনানুষ্ঠানিক রেজিস্টারের পরিসর। সময়ের সাথে সাথে, প্রাকৃত ল্যাটিন অসংখ্য রোমান্স ভাষায় বিকশিত হবে। সময়কালের উপর নির্ভর করে এর সাহিত্যিক প্রতিরূপ ছিল ধ্রুপদী ল্যাটিন বা শেষ ল্যাটিনের একটি রূপ।
ঘটপ্রভা নদী
ঘটপ্রভা নদী কৃষ্ণা নদীর ডানদিকের একটি গুরুত্বপূর্ণ উপনদী এবং চিকসঙ্গমে কৃষ্ণা নদীর সাথে মিলিত হওয়ার পূর্বে এটি পূর্ব দিকে ২৮৩ কিলোমিটার প্রবাহিত হয়েছে। নদীর অববাহিকাটি ৮,৮২৯ বর্গকিলোমিটার প্রশস্ত এবং মহারাষ্ট্র এবং কর্ণাটক রাজ্য জুড়ে প্রসারিত।
মার্কন্ডেয় নদী ঘটপ্রভা নদীর একটি শাখা নদী। এই নদী গোদচিনামালকি জলপ্রপাতের জন্য বিখ্যাত (গোকাক জলপ্রপাতের নিকটবর্তী) এবং গোককের কাছে ঘটপ্রভা নদীতে মিলিত হয়েছে।
সেতু
গোকাক জলপ্রপাতের কাছে নদীর উপর একটি জুলন্ত সেতু রয়েছে। এই সেতুটি ঊনবিংশ শতকের শেষের দিকে বা বিংশ শতকের প্রথম দিকে নির্মিত হয়েছিল।
গোপালচন্দ্র নিয়োগী
গোপালচন্দ্র নিয়োগী ভারতের স্বাধীনতা আন্দোলনের একজন পরিচিত মুখ। তিনি ২২ জানুয়ারী ১৮৯৬ খ্রি অবিভক্ত ভারতের (বর্তমান বাংলাদেশের) ময়মনসিংহে জন্মগ্রহণ করেন। তার মৃত্যু হয় ১৪ অক্টোবর ১৯৮২।
স্বাধীনতা আন্দোলন
ছাত্রাবস্থা থেকেই তিনি বিপ্লবীদলের সঙ্গে যুক্ত ছিলেন। যুগান্তর দলের সাথে তিনি নিয়মিত যোগাযোগ রাখতেন এবং সদস্যও ছিলেন। তিনি ব্রিটিশ রাজ এবং জমিদার-জোতদারদের অত্যাচারের বিরুদ্ধে ঝাপিয়ে পরেন। ১৯৩৪ থেকে ১৯৩৯ পর্যন্ত তিনি রাজশাহির পুটিয়া জেলে বন্দী ছিলেন। জেল থেকে মুক্তিলাভের পর তিনি সাংবাদিকতার মাধ্যমে দেশকে জাগানোর জন্য সাংবাদিকের কলম তুলে নেন। তিনি মাতৃভূমি এবং কৃষক নামক দুটি পত্রিকার সাথে যুক্ত ছিলেন। পরে দৈনিক বসুমতি সম্পদনার দায়িত্বও সামলান। তার রচনায় অর্থনৈতিক সংকট এবং সমাজের অনাচার স্থান পায়। তিনি বলতেন-"অর্থনৈতিক স্বাধীনতা এবং সামাজিক স্বাধীনতা ছাড়া স্বাধীনতা অর্থহীন।"
বই
তার রচিত বই গুলোর মধ্যে বঙ্গীয় মহাজন আইন, বাংলার দুর্ভিক্ষ, নারীর অধিকার, ধনতন্ত্র ও উপনিবেশ উল্লেখযোগ্য়।
অটোমেরিস নারাঞ্জা
অটোমেরিস নারাঞ্জা হল স্যাটারনিডাই পরিবারের মথের একটি প্রজাতি। এটি বলিভিয়া, ব্রাজিল, প্যারাগুয়ে, উরুগুয়ে এবং আর্জেন্টিনায় পাওয়া যায়। ১৮৯৮ সালে মথটি বর্ণিত হয়। এর বর্ণনা দেন প্রাণীবিজ্ঞানী হাউস। এই প্রজাতিটি বন্দী অবস্থায় বড় করা সহজ। থাম্ব|226x226পিক্সেল| অটোমেরিস নারাঞ্জা ক্যাটারপিলার লার্ভা মরাস আলবা, মরাস নাইগ্রা এবং ফ্র্যাক্সিনাস আমেরিকানা প্রভৃতি প্রজাতিকে খাদ্য হিসেবে গ্রহণ করে।
ভবানীশ্বর মন্দির
ভবানীশ্বর মন্দির, ভারতের পশ্চিমবঙ্গ রাজ্যের মুর্শিদাবাদ জেলার লালবাগ মহকুমার মুর্শিদাবাদ-জিয়াগঞ্জ সিডি ব্লকের বরানগরে অবস্থিত।
শ্যামবাবু প্রসাদ যাদব
শ্যামবাবু প্রসাদ যাদব বিহারের ভারতীয় জনতা পার্টির সদস্য। তিনি পিপ্রা আসন থেকে ২০১৫ বিহার বিধানসভা নির্বাচনে জিতেছিলেন।
ভবানীশ্বর মন্দির
অবস্থান
ভবানীশ্বর মন্দির অবস্থিত 24.2528°N, 88.2432°W।
শ্যামবাবু প্রসাদ যাদব
৫ জানুয়ারী ২০১৭, যাদব ঝাড়খণ্ডের নবযুবক সংস্থা (এনওজে) নামে একটি মাওবাদী গোষ্ঠীর বিরুদ্ধে একটি অভিযোগ দায়ের করেছিলেন, এই দাবি করে যে তারা তাঁর কাছ থেকে পাঁচ লাখ টাকা চাঁদা আদায়ের চেষ্টা করেছিল। এনওজে যাদবের বাড়ির দেয়ালে এবং কাদামা গ্রামের আরও তিন বিজেপি কর্মীর বাড়ীর দেয়ালে কাগজ লাগিয়েছিল, যেখানে লেখা ছিল মাওবাদীদের একটি বিশাল অংশ সেখানে বাস করে, তারা ভয়াবহ পরিণতি এড়াতে এই অর্থ প্রদান করবে।
ভবানীশ্বর মন্দির
মন্দির
বরানগরের ভবানীশ্বর মন্দিরটি ১৭৫৫ সালে রানী ভবানীর কন্যা তারাসুন্দরী দ্বারা নির্মিত হয়েছিল। এটি বরানগরের সবচেয়ে উঁচু চুন ও মর্টার মন্দির। হিন্দু মূর্তিবিদ্যার গবেষক শ্যামল চ্যাটার্জির মতে, "এই ১৮ মিটার লম্বা মন্দিরের উল্টানো পদ্মের মতো গম্বুজ এবং অভ্যন্তরীণ গর্ভগৃহের চারপাশে একটি বৃত্তাকার করিডোর উল্লেখযোগ্য বৈশিষ্ট্য। বাইরের সম্মুখভাগে মানবমূর্তিগুলি মাঝামাঝি ধরণের। অভ্যন্তরীণ গর্ভগৃহের বাইরের দেয়ালে ফুলের নকশা চমৎকার।"
রানী ভবানী (১৭১৬-১৭৯৫) ছিলেন বর্তমানে বাংলাদেশের রাজশাহী জেলার নাটোরের জমিদার রাজা রমাকান্তের স্ত্রী। ৩২ বছর বয়সে তিনি বিধবা হওয়ার পর, তিনি তার জমিদারি সুচারুভাবে পরিচালনা করেছিলেন এবং তার জনহিতকর কাজের জন্য খ্যাতি অর্জন করেছিলেন। “কথিত আছে যে রাণী ভবানী গঙ্গার তীরে এখানে বারোনগরে ১০৮টি মন্দির তৈরি করতে চেয়েছিলেন যাতে এই বসতির মর্যাদা বারাণসীর মতো হয়। তিনি ১০৭টি করে আর করেন নি; আমি কারণ সম্পর্কে কোন গল্প শুনিনি।" মাত্র কয়েকটি মন্দির ভালো অবস্থায় আছে।
পশ্চিমবঙ্গের জাতীয় গুরুত্বের স্মৃতিস্তম্ভের তালিকা অনুসারে ভবানীশ্বর মন্দির একটি এএসআই তালিকাভুক্ত স্মৃতিস্তম্ভ।
ভারতীয় সংবিধানের সংশোধনীসমূহ
ভারতের সংবিধান সংশোধনের তালিকা এই পৃষ্ঠায় প্রদত্ত হল। ২৬ জানুয়ারি ১৯৫০ ভারতের সংবিধান চালু হবার পর থেকে ২০২০ সাল অবধি এই সংবিধান মোট ১০৪ বার সংশোধিত হয়। প্রথম সংশোধন হয়েছিল সংবিধান চালু হবার পরের বছরেই, অর্থাৎ ১৯৫১ সালে।
ভারতের সংবিধান সংশোধনের জন্য বিল একমাত্র সংসদেই উত্থাপন করা যায়। সংসদের যে-কোনও কক্ষেই এই বিল উত্থাপন করা যায়। কিন্তু রাজ্য বিধানসভায় সংবিধান সংশোধন সংক্রান্ত কোনও বিল উত্থাপন করা যায় না। কেন্দ্রীয় সরকার বা সংসদের যে-কোনও কক্ষের যে-কোনও সাংসদ বিলের মাধ্যমে সংবিধান সংশোধনের প্রস্তাব গ্রহণ করতে পারেন। সরকার যে বিল উত্থাপন করেন তা সরকারি বিল এবং কোনও সাংসদ ব্যক্তিগতভাবে যে বিল উত্থাপন করেন তা বেসরকারি বিল হিসাবে অভিহিত হয়ে থাকে।
ভারতের সংবিধানের সকল অংশকে একই পদ্ধতিতে পরিবর্তন করা যায় না। গুরুত্ব অনুসারে বিভিন্ন অংশের সংশোধনীর জন্য বিভিন্ন পদ্ধতি অবলম্বন করা হয়।
ফতেহপুর শিলালিপি
ফতেহপুর শিলালিপি বাংলাদেশের চট্টগ্রাম জেলার একটি প্রত্নতাত্ত্বিক নিদর্শন। এটি বাংলাদেশ প্রত্নতত্ত্ব অধিদপ্তরের তালিকাভুক্ত প্রত্ননিদর্শন। এটি চট্টগ্রাম বিভাগের চট্টগ্রাম জেলার অন্তগর্ত হাটহাজারী উপজেলার ফতেপুর ইউনিয়নে অবস্থিত।
আফগানিস্তানের ইসলামী ও জাতীয় বিপ্লব আন্দোলন
ইসলামী বিপ্লব আন্দোলন (হরকাত-ই-ইনকিলাব-ই-ইসলামী, দারি ভাষায়: حرکت انقلاب اسلامی افغانستان) আফগানিস্তানের একটি ঐতিহ্যবাদী ইসলামী রাজনৈতিক দল। এটি সোভিয়েত-আফগান যুদ্ধের সময় সোভিয়েত বাহিনীর বিরুদ্ধে যুদ্ধরত আফগান মুজাহিদিনদের অন্যতম বৃহত্তম দল ছিল। সে সময় দলের নেতা ছিলেন মোহাম্মদ নবী মোহাম্মদী।
দলটি আফগানিস্তানের পেশোয়ারের সাতটি দলের অন্যতম। একটি মুজাহিদিন গোষ্ঠী হিসেবে এটি আফগানিস্তানের কান্দাহার প্রদেশ, হেলমান্দ প্রদেশ, উরুজগান, গজনি, পাকতিকা এবং ওয়ারদাকের দক্ষিণ ও পূর্ব আফগান প্রদেশে কাজ করত। তবে এটি গুলবুদ্দিন হেকমতিয়ারের হেজব-ই-ইসলামী বা আহমদ শাহ মাসুদের বাহিনীর মতো শক্তিশালী বা প্রভাবশালী একটি দল ছিল না। এটি ১৯৮১ সালে (জামিয়াত-ই ইসলামীর পরে) সাতটি দলের মধ্যে দ্বিতীয় সবচেয়ে গুরুত্বপূর্ণ দল হিসাবে স্বীকৃতি অর্জন করে, কিন্তু ১৯৮৪ সালের মধ্যে দলটির সমর্থন ক্রমশ হ্রাস পায়। আফগান ঐতিহ্যবাদ এবং ইসলামবাদ ব্যতীত এই দলটির একটি স্পষ্ট রাজনৈতিক লক্ষ্য ছিল না।
১৯৯০-এর দশকে দলটি ভেঙে যায়। প্রাথমিকভাবে এটি বুরহানউদ্দিন রব্বানীর সরকারের সাথে যোগ দেয়, কিন্তু ১৯৯৩ সালে এই সরকার ছেড়ে চলে যায় এবং চলমান যুদ্ধে দলটি এর সদস্যদের অংশ নিতে নিষেধ করে। তালেবানের উত্থান হলে, মোহাম্মদী দলটিকে ভেঙে ড়েয় এবং এর সদস্যদের তালেবানে যোগদানের আহ্বান জানায়। এর কিছু সদস্যের আন্তর্জাতিক অনুপ্রেরণা ছিল এবং উপসাগরীয় যুদ্ধের সময় এরা বাথিস্ট ইরাকের বিরুদ্ধে যুদ্ধ করতে কুয়েতে গিয়েছিল। মৌলবি মুহাম্মদ ওসমান সালেকজাদা দ্বারা গঠিত আফগানিস্তানের বিচ্ছিন্ন জাতীয় ও ইসলামিক সমৃদ্ধি পার্টির প্রতিষ্ঠার ফলে আন্দোলনটি দুর্বল হয়ে পড়ে এবং পার্টিটি উত্তর আফগানিস্তানে অনুসৃত এইচ.আই.আইদের সদস্যদের বেশিরভাগের সমর্থন পেতে সক্ষম হয়।
পাকিস্তানে দলটির নেতা মোহাম্মদ নবী মোহাম্মাদির মৃত্যুর পর, তার পুত্র আহমদ নবী মুহাম্মাদি এই আন্দোলনের নেতৃত্ব গ্রহণ করেন। এর নতুন নেতৃত্বে আন্দোলনের নাম পরিবর্তন করে আফগানিস্তানের ইসলামিক ও জাতীয় বিপ্লব আন্দোলন (হরকাত-ই ইনকিলাব-ই ইসলামী ওয়া মেলি-ইয়ে আফগানিস্তান) রাখা হয়। ২০০৫ সালের এপ্রিলে এটি ১২টি বিরোধী দলের জোট, আফগানিস্তানের ন্যাশনাল আন্ডারস্ট্যান্ডিং ফ্রন্টে যোগ দেয়। এই ফ্রন্টটি অবশ্য বেশিদিন স্থায়ী হয়নি।
২০১৫ সালে দলটি মাওলাউই কালাম উ দিন মহমান্দকে নতুন নেতা হিসেবে ঘোষণা করে। প্রয়াত তালেবান প্রতিষ্ঠাতা মোল্লা ওমরের (যিনি সোভিয়েত-আফগান যুদ্ধের সময় একজন হারাকাত সদস্য ছিলেন) স্মরণে একটি সমাবেশের আয়োজন করলে হরকাত সদস্যরা জনসাধারণের মনোযোগ সৃষ্টি করে বিক্ষোভের ঢেউ উস্কে দেয়। দলটিকে কয়েকবার পুনরায় চালু করা হয় এবং তার সাম্প্রতিক সাক্ষাৎকারে পার্টির অগ্রাধিকার হিসাবে "শান্তি"কে জোর দেওয়া হয়।
রুম ৩৯
রুম ৩৯, (ডিভিশন ৩৯, বুরো ৩৯ অথবা অফিস ৩৯ নামেও পরিচিত ) উত্তর কোরিয়ার সরকারি একটি গোপন সংস্থা। এটি উত্তর কোরিয়ার ন্যাশনাল ডিফেন্স কমিশনের চেয়ারম্যান কিম জং উনের জন্য বৈদেশিক মুদ্রা অর্জনের পথ। এই সংস্থাটির কাছে ৫ বিলিয়ন এর উপর মুদ্রা জমা আছে। এছাড়া এটি অর্থ সংক্রান্ত অনেক অনৈতিক কাজের সাথে জড়িত বলে মনে করা হয়।
অনেকে মনে করে রুম ৩৯ কিম জং উনের ক্ষমতাকে আরো বৃদ্ধি করছে এবং উত্তর কোরিয়ার পরমাণু প্রকল্পের জন্য অর্থ সংগ্রহের কাজ করছে। বিশ্বাস করা হয় পিয়ংইয়ং এ ওয়ার্কার্স পার্টির ভবনেই এর অবস্থান যা কিম জং উনের প্রসাদ থেকে খুব দূরে নয়।
ইতিহাস
১৯৭০ সালে রুম ৩৯ গঠন করা হয়েছিল। এর গঠনের উদ্দেশ্য ও নামকরনের ইতিহাস জানা যায়নি। বিভিন্ন রকমের নিষিদ্ধ অস্ত্র কেনাবেচা এবং সুইস ব্যাংকের কিছু অ্যাকাউন্টের মাধ্যমে পুরো পৃথিবীতে ইন্স্যুরেন্স ফ্রডের জন্য এই সংস্থাটিকে দায়ী করা হয়। কিন্তু জনশ্রুতি আছে চীন ও সুইজারল্যান্ডের ১০ থেকে ২০ টি ব্যাংক একাউন্টের মাধ্যমে এ প্রতিষ্ঠানের সাথে অর্থ লেনদেন হত। রুম-৩৯ এর অধীনে ১২০ টি বিদেশী বাণিজ্যিক প্রতিষ্ঠান আছে যা সরাসরি কিম জং উনের নিয়ন্ত্রণে। এছাড়া আমেরিকান ডলারের নকল প্রতিলিপি তৈরির অভিযোগও আছে এই সংস্থার উপর।
অটোমেরিস প্যাটাগোনিয়েনসিস
অটোমেরিস প্যাটাগোনিনসিস বা প্যাটাগোনিয়া আইড সিল্কমোথ, স্যাটারনিডাই পরিবারের একটি প্রজাতির মথ। এটি উত্তর আমেরিকায় পাওয়া যায়।   এটি ১৯৯২ সালে নামকরণ করা হয়। লেমিয়ার, স্মিথ ও ওলফ এর বর্ণনা দেন।
এর MONA বা Hodges নম্বর হল 7749.2।
মুফতি ফয়জুল্লাহর গ্রন্থপঞ্জি
"মুফতি ফয়জুল্লাহর গ্রন্থপঞ্জি" নামের এই তালিকায় মুফতিয়ে আজম খ্যাত বিংশ শতাব্দীর দেওবন্দি ইসলামি পণ্ডিত, কবি ও লেখক মুফতি ফয়জুল্লাহর রচিত গ্রন্থসমূহ অন্তর্ভুক্ত করা হয়েছে। তিনি আরবি, ফার্সি ও উর্দুতে প্রায় ১০০টি গ্রন্থ রচনা করেছেন। ছাত্রজীবনে তার কিছু রচনা হারিয়ে গেছে। ইসলামি শরিয়তের প্রতিটি বিষয়ে তার রচনা থাকলেও তিনি আকিদা ও ফিকহের উপর বেশি আলোচনা করেছেন। থাম্ব|ফয়জুল কালামের প্রচ্ছদ
বেরিতা
গুগুলেথু খুমালো (জন্ম ২৭ জুন ১৯৯১), তার মঞ্চনাম বেরিতা দ্বারা সর্বাধিক পরিচিত, একজন জিম্বাবুয়েতে-জন্মানো গায়ক, গীতিকার এবং সঙ্গীত প্রযোজক। তার সঙ্গীত হল আফ্রো জ্যাজ, সমসাময়িক পপ প্রভাবের পাশাপাশি দক্ষিণ আফ্রিকার নৃত্য সঙ্গীতের উপাদান সমন্বিত আত্মার সঙ্গীতের সংমিশ্রণ। তিনি স্বাধীন রেকর্ড লেবেল আসালি মিউজিকের মালিক। এছাড়াও তিনি উইমেন অফ মিউজিক বিজনেস (ডব্লিউওএমবি), সঙ্গীত শিল্পে একটি প্যান আফ্রিকান নারী ক্ষমতায়ন সংস্থার প্রতিষ্ঠাতা।
রবীন্দ্রচন্দ্র সেন
রবীন্দ্রচন্দ্র সেন ব্রিটিশ ভারতের সিলেট জেলায় ১ জানুয়ারী ১৯০৮ সালে জন্মগ্রহণ করেন। তার মৃত্যু হয় ৪ মে ১৯৮২ সালে।
বিপ্লবী জীবন
সতীর্থদের কাছে মণি সেন নামে পরিচিত এই বিপ্লবী বিদ্যালয়ের পাঠ শেষ করার আগে থেকেই বেঙ্গল ভলেন্টিয়ারসের সঙ্গে যুক্ত ছিলেন। সেখান থেকেই বিপ্লবীদের সঙ্গে সখ্যতা হয়। ঢাকা শহরে লোম্যান হত্যার অভিযোগে গ্রেপ্তার হন। পরে মুক্তি পান। পরে পুনরায় ঢাকা শহরে এলে আবার ১৯৩২ সালে গ্রেপ্তার হন এবং প্রথমে ঢাকা জেল এবং পরে মেদিনীপুরের হিজলী জেলে অবরুদ্ধ হন। ১৯৩৭ সালে অন্য়ান্য় সকল বিপ্লবীদের সাথে তিনিও মুক্তি লাভ করেন। পরে সুভাসচন্দ্র বসুর ফরোয়ার্ড দলে যুক্ত হন এবং রংপুর জেলা সংগঠনের ভার পান।
কুন্তি সিংহ
কুন্তি সিংহ ঝাড়খণ্ডের একজন ভারতীয় রাজনীতিবিদ এবং ভারতীয় জনতা পার্টির সদস্য। সিং ধানবাদ জেলার ঝাড়িয়া আসন থেকে ঝাড়খণ্ড বিধানসভার সদস্য ছিলেন।
গ্রাস কার্প
গ্রাস কার্প  বা গ্রাস কাপ (বৈজ্ঞানিক নাম: Ctenopharyngodon idella) (ইংরেজি: grass carp) হচ্ছে Cyprinidae পরিবারের Ctenopharyngodon গণের একটি স্বাদুপানির মাছ।
বর্ণনা
দেহ মোটা ও লম্বা। মুখ ছোট এবং উপরের ঠোঁট নিচের তুলনায় একটু লম্বাটে। পিঠটা ধূসর বর্ণের, কিন্তু পেটের রং রুপোলি বর্ণের।
বিস্তৃতি
চীনে সমতল ভূমির নদীর মাছ। এটি পৃথিবীর অনেক দেশেই নতুন প্রজাতির মাছ।
খাদ্য
গ্রাসকার্প মাছ দৈনিক তার দেহের ওজনের ৪০-৫০ শতাংশ পর্যন্ত ঘাস খেতে পারে।ঘাস ছাড়াও এই মাছ পুকুরের আগাছা, শৈবাল, তন্তু শেওলা, ঘাস, লতা-পাতা খেয়ে থাকে।
চাষ পদ্ধতি
এই মাছটি মজুদ পুকুরে ২ থেকে ৩ শতকে ১০০ গ্রাম থেকে ২০০ গ্রাম সাইজের ১ টি করে পোনা মজুদ করলে ৬ মাসের মধ্যে ১ থেকে ১.৫ কেজি সাইজের হতে দেখা যায়।
বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকাতে এই প্রজাতিটি অন্তর্ভুক্ত নয়।
জেসিকা সুইট
জেসিকা সুইট (ক্যালিফোর্নিয়া, সেপ্টেম্বর ২৪, ১৯৮৫) একজন মার্কিন পর্নোগ্রাফিক অভিনেত্রী। তিনি ২০০৩ সালে পর্ন শিল্পে প্রবেশ করেন।
মেরটা সিটি
মেড়তা সিটি (Merta City) ভারতের রাজস্থান রাজ্যের নাগৌর জেলার একটি শহর ও পৌরসভা এলাকা।
জনসংখ্যার উপাত্ত
ভারতের ২০০১ সালের আদমশুমারি অনুসারে মেরটা সিটি শহরের জনসংখ্যা হল ৪০,২২১ জন। এর মধ্যে পুরুষ ৫৩% এবং নারী ৪৭%।
এখানে সাক্ষরতার হার ৬০%। পুরুষদের মধ্যে সাক্ষরতার হার ৭২% এবং নারীদের মধ্যে এই হার ৪৮%। সারা ভারতের সাক্ষরতার হার ৫৯.৫%, তার চাইতে মেরটা সিটি এর সাক্ষরতার হার বেশি।
এই শহরের জনসংখ্যার ১৬% হল ৬ বছর বা তার কম বয়সী।
দেবেশচন্দ্র ঠাকুর
দেবেশচন্দ্র ঠাকুর (জন্ম: ৩ জুলাই ১৯৫৩, বিহারের সীতামঢ়ী) বিহার বিধানসভা নির্বাজনে তিরহুট গ্রাজুয়েট নির্বাচনী এলাকা (চার জেলার সীতামঢ়ী, মজঃফরপুর, বৈশালী এবং শিউহর) থেকে তিনবার সদস্য নির্বাচিত হয়েছিলেন। তিনি প্রাথমিক শিক্ষা সীতামঢ়ীতে শেষ করেন। তারপরে তিনি পুনের সৈনিক স্কুলে এবং পরে পুনের ফার্গুসন কলেজে পড়তে যান। তিনি আইএলএস আইন কলেজ থেকে স্নাতক ডিগ্রি অর্জন করেন। ২০০২, ২০০৮ ও ২০১৪ সালে তিনি তিরহুত গ্রেজুয়েট আসন থেকে স্বতন্ত্র প্রার্থী হিসাবে বিধানসভা নির্বাচনে বিজয়ী হন।
সেসিয়া টিবিয়ালিস
সেসিয়া টিবিয়ালিস, এক ধরনের আমেরিকান বোলতা জাতীয় মথ, পপলার ক্লিয়ারুয়িং বোরার বা কটনউড ক্রাউন বোরার হলো সেসিডায়ে পরিবারের একটি মথ। এটি ব্রিটিশ কলাম্বিয়া, কলোরাডো, ইউটাহ, মিশিগান, মন্টানা, ওয়াশিংটন, ক্যালিফোর্নিয়া এবং অ্যারিজোনাসহ উত্তর আমেরিকায় পাওয়া যায়। বাম|থাম্ব|200x200পিক্সেল প্রাপ্তবয়স্ক মথের দেহ কালো ও হলুদ বর্ণের ডোরাযুক্ত এবং ডানা স্বচ্ছ, বোলতার সাথে এদের মিল আছে।
লার্ভা সাধারণত লিলাক, গ্রীন এস, পপলার, অ্যাস্পেন, কটনউড এবং ট্রেম্বিলিং অ্যাস্পেন খেয়ে থাকে। এটি পপলার ও উইলো এবং সাধারণত হাইব্রিড পপলার স্টুল বিডের জন্য ক্ষতিকর কীট। এরা তাদের বাহক গাছের নিচের কাণ্ড এবং শিকড় উভয়ের কম্বিয়াল অঞ্চলের (ছাল-কাঠের জোড়াতে) সুরঙ্গতে বাস করে। প্রজাতিটির জীবনচক্র সম্পূর্ণ করতে দুই বছর সময় লাগে, লার্ভা হিসাবে দু'বার শীত অতিবাহিত করে। লার্ভা বাহক গাছের শিকড়গুলো খাওয়ার ফলে মাটিতে রেশম-রেখাযুক্ত কাঠের কুচি কুচি পিউপার চেম্বার হয়। এগুলি গাছের কাণ্ড খাওয়ার ফলে বাকলের ঠিক নিচে পিউপাতে পরিনত হয়। তাদের অবস্থানের উপর ভিত্তি করে, পিউপা জুনের শেষের দিকে বা জুলাইয়ের প্রথম দিকে প্রাপ্তবয়স্ক পতঙ্গ হিসাবে পরিনত হওয়ার আগে মাটি বা ছালের পৃষ্ঠের দিকে চলে আসে।
অ্যান্টিগুয়া ও বার্বুডা ফুটবল অ্যাসোসিয়েশন
অ্যান্টিগুয়া ও বার্বুডা ফুটবল অ্যাসোসিয়েশন (Antigua and Barbuda Football Association; এছাড়াও সংক্ষেপে এবিএফএ নামে পরিচিত) হচ্ছে অ্যান্টিগুয়া ও বার্বুডার ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯২৮ সালে প্রতিষ্ঠিত হয়েছে। এটি প্রতিষ্ঠার ৪৫ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ৪৮ বছর পর ১৯৭৩ সালে সংস্থাটি তাদের আঞ্চলিক সংস্থা কনকাকাফের সদস্যপদ লাভ করে। এই সংস্থার সদর দপ্তর অ্যান্টিগুয়া ও বার্বুডার রাজধানী সেন্ট জন'সে অবস্থিত।
এই সংস্থাটি অ্যান্টিগুয়া ও বার্বুডার পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে অ্যান্টিগুয়া ও বার্বুডা প্রিমিয়ার লীগ এবং অ্যান্টিগুয়া ও বার্বুডা এফএ কাপের মতো প্রতিযোগিতার সকল কার্যক্রম পরিচালনা করে। বর্তমানে অ্যান্টিগুয়া ও বার্বুডা ফুটবল অ্যাসোসিয়েশনের সভাপতির দায়িত্ব পালন করছেন এভার্টন গনসালভেস এবং সাধারণ সম্পাদকের দায়িত্ব পালন করছেন রোহান হেক্টর।
এদুয়ার মেন্দি
এদুয়ার অজোক মেন্দি (Édouard Mendy; জন্ম: ১ মার্চ ১৯৯২; এদুয়ার মেন্দি নামে সুপরিচিত) হলেন একজন ফরাসি-সেনেগালীয় পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব চেলসি এবং সেনেগাল জাতীয় দলের হয়ে গোলরক্ষক হিসেবে খেলেন।
মেন্দি ২০১৮ সালে সেনেগালের হয়ে আন্তর্জাতিক পর্যায়ে অভিষেক করেছেন; সেনেগালের জার্সি গায়ে তিনি এপর্যন্ত ২৯ ম্যাচে অংশগ্রহণ করেছেন।
জেব জাফর
থাম্ব|সংসদ ভবন, ইসলামাবাদ জেব জাফর হচ্ছেন একজন পাকিস্তানি রাজনীতিবিদ যিনি ২০১৮ সালের আগস্ট থেকে পাকিস্তানের জাতীয় পরিষদের সদস্য হিসেবে রয়েছেন। এর আগে তিনি ২০১৩ সালের জুন থেকে ২০১৮ সালের মে পর্যন্ত জাতীয় সংসদ সদস্য ছিলেন।
প্রাথমিক ও শিক্ষাজীবন
জেব জাফর পাকিস্তানের সিন্ধু প্রদেসের হায়দ্রাবাদে বেগম ইশরাত আশরাফ ও চৌধুরী জাফর ইকবাল দম্পতির ঘরে জন্মগ্রহণ করেছিলেন।
রাজনৈতিক জীবন
১৯৯৭ সালে রহিম ইয়ার খান জেলা পরিষদের সহ-সভাপতি নির্বাচিত হওয়ার পরে তিনি তার রাজনৈতিক জীবন শুরু করেছিলেন।
তিনি ২০০২ সালে পাকিস্তানের সাধারণ নির্বাচনে এনএ-১৯৩ (রহিম ইয়ার খান-২) আসন থেকে পাকিস্তান মুসলিম লীগের (এনএম) (পিএমএল-এন) থেকেপাকিস্তানের জাতীয় পরিষদের আসনে প্রার্থী হয়েছিলেন। তবে তিনি তিনি ২৩,০০৪ টি ভোট পেয়ে পাকিস্তান পিপলস পার্টির (পিপিপি) প্রার্থী সৈয়দ তানভীর হুসেন সৈয়দের কাছে আসনটি হেরেছিলেন।
তিনি ২০১৩ সালে পাকিস্তানের সাধারণ নির্বাচনে পাঞ্জাবের নারীদের জন্য সংরক্ষিত আসনে পিএমএল-এনের প্রার্থী হিসাবে জাতীয় পরিষদে নির্বাচিত হয়েছিলেন।
তিনি ২০১৮ সালের পাকিস্তানের সাধারণ নির্বাচনে পাঞ্জাবের নারীদের জন্য সংরক্ষিত একটি আসনে পিএমএল-এনের প্রার্থী হিসাবে জাতীয় সংসদে পুনরায় নির্বাচিত হয়েছিলেন।
ইউসেপ
ইউসেপ (UCEP) হলো বাংলাদেশের অন্যতম শীর্ষস্থানীয় সাহায্য-সংস্থা, যার পূর্ণ নাম আন্ডারপ্রিভিলেজড চিলড্রেনস এডুকেশনাল প্রোগ্রামস। নিউজিল্যান্ডের সমাজকর্মী লিন্ডসে অ্যালান চেইনি কর্তৃক ১৯৭২ সালে প্রতিষ্ঠিত এই প্রতিষ্ঠানটিতে বাংলাদেশের সুবিধাবঞ্চিত শিশুদের সম্পূর্ণ বিনামূল্যে শিক্ষাদান ও তাদের কারিগরি দক্ষতায় দক্ষ করে তোলার মাধ্যমে কর্মসংস্থানের ব্যবস্থা করা হয়। সংস্থাটির কার্যক্রম বর্তমানে বাংলাদেশের ৮টি জেলায় ৫৩টি সাধারণ শিক্ষা ও ১০টি কারিগরি শিক্ষা বিদ্যালয়ের মাধ্যমে বছরে প্রায় ৪৮ হাজার শিশু অন্তর্ভুক্ত রয়েছে।
প্রতিষ্ঠার ইতিহাস
১৯৭০ সালের ঘূর্ণিঝড়ে বাংলাদেশের দক্ষিণ-পূর্ব উপকূলের দুর্দশাগ্রস্ত মা ও শিশুর স্বাস্থ্যসেবার জন্য নিউজিল্যান্ডের লিন্ডসে অ্যালেন চেইনী একটি ব্রিটিশ ত্রাণ কার্যক্রম নিয়ে এ দেশে এসে ত্রাণ তৎপরতার পাশাপাশি গৃহহীন ও দরিদ্র শিশুদের শিক্ষাদানের জন্য ডেনমার্ক সরকারের আর্থিক সহায়তায় কমিউনিটি স্কুলের মডেল অনুসারে একটি তিনবছর মেয়াদি প্রকল্প চালু করেন যা পরবর্তীতে দরিদ্র ও কর্মজীবী শিশুদের জন্য সাধারণ ও কারিগরি শিক্ষা কার্যক্রমের মাধ্যমে শিক্ষা ও প্রশিক্ষণ কর্মসূচী বজায় রাখে। ৬০ জন কর্মজীবি শিশুকে নিয়ে একটি উপ-আনুষ্ঠানিক বিদ্যালয় হিসাবে শুরু হওয়া ইউসেপ বর্তমানে ৫৩টি সাধারণ বিদ্যালয়, ১০টি কারিগরি বিদ্যালয় ও অংশিদারিত্বভিত্তিক কয়েকটি প্রশিক্ষণ কেন্দ্র পরিচালনা করে।
কার্যক্রম
ইউসেপ বর্তমানে সাধারণ বিদ্যালয়, কারিগরি বিদ্যালয় ও অংশিদারিত্বের ভিত্তিতে প্রশিক্ষণ কেন্দ্র পরিচালনা করছে। এই প্রতিষ্ঠানগুলোতে প্রায় ৪৮ হাজার হতে ৫৫ হাজার দরিদ্র ও কর্মজীবী শিশু ও যুব বয়সীরা যুক্ত রয়েছে। এসব প্রতিষ্ঠান হতে তারা এসএসসি ও সমমানের পরীক্ষায় কারিগরি শিক্ষা বোর্ডের অধীনে (ভোকেশনাল) পরীক্ষায় অংশগ্রহণ করে থাকে।
সোল ইয়াং-উ
২০১৪ সালে, ইয়াং-উ দক্ষিণ কোরিয়া অনূর্ধ্ব-১৭ দলের হয়ে দক্ষিণ কোরিয়ার বয়সভিত্তিক পর্যায়ে অভিষেক করেছিলেন।
প্রারম্ভিক জীবন
সোল ইয়াং-উ ১৯৯৮ সালের ৫ই ডিসেম্বর তারিখে দক্ষিণ কোরিয়ার উলসানে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
ইয়াং-উ জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত দক্ষিণ কোরিয়া অনূর্ধ্ব-২৩ দলে স্থান পেয়েছেন।
সুধাকর সিংহ
সুধাকর সিংহ বিহারের একজন ভারতীয় রাজনীতিবিদ এবং বিহার বিধানসভার সদস্য। সিংহ ২০২০ বিহার বিধানসভা নির্বাচনে রাষ্ট্রীয় জনতা দলের সদস্য হিসাবে রামগড় বিধানসভা কেন্দ্র থেকে নির্বাচিত হয়েছিলেন।
বাজিন (রুটি)
বাজিন ( البازين , উচ্চারিত) লিবিয়ার রন্ধনপ্রণালীর অন্তর্ভুক্ত একটি খামিরবিহীন রুটি যা বার্লি, জল এবং লবণ দিয়ে প্রস্তুত করা হয়। বাজিন তৈরি করার জন্য জলে বার্লির গুড়ো সিদ্ধ করা হয় এবং তারপরে একটি মাগ্রাফ নামক এক বিশেষ লাঠির ব্যবহার করে প্রস্তুত মন্ডটিকে বিশেষভাবে নাড়ানো হয়। তারপর সেটিকে একটি পাত্রে স্থাপন করতে হয় এবং সেটি শক্ত হওয়া পর্যন্ত অপেক্ষা করতে হয়। এর পরে এটি ভাপিয়ে বা বেক করে বাজিন রুটি প্রস্তুত করা হয়। লবণের ব্যবহার বাজিনের গঠনে কঠোরতা প্রদান করে। বাজিন গমের আটা, জলপাই তেল এবং মরিচ ব্যবহার করেও প্রস্তুত করা যেতে পারে।
বাজিন সাধারণত টমেটো সস, ডিম, আলু এবং মাটনের সাথে পরিবেশন করা হয়। বাজিন প্রস্তুতির পদ্ধতিতে বিশেষ প্রক্রিয়ায় প্রথমে ময়দাকে মেখে পিরামিড বা গম্বুজের আকার দেওয়া হয়। এরপর সেই ময়দাটি ভাপিয়ে বাজিন রুটি প্রস্তুত করা হয়। একটি টমেটো-ভিত্তিক স্যুপ বা মাংস ও আলুর স্ট্যু দিয়ে বাজিন পরিবেশন করা যেতে পারে। গরম স্ট্যু বাজিনের উপরে বা তার চারপাশে ঢেলে এবং সিদ্ধ ডিম দিয়ে সজ্জিত করে পদটি পরিবেশন করা হয়। স্যুপ প্রস্তুতির সময় তাতে একটি কাঁচা ডিমও মেশানো যেতে পারে। বাজিন রুটি, মধু, খেজুরের শরবত এবং মাখন বা তেল ব্যবহার করে প্রস্তুত একটি জনপ্রিয় খাবার হল আসিদা। রান্না করা কুমড়া এবং টমেটো সসের মিশ্রণের সাথেও বাজিন খাওয়া যেতে পারে। খাওয়ার সময়, বাজিন প্রথমে চূর্ণ করা হয়, তারপর খাওয়া হয়। বাজিন একটি ঐতিহ্যবাহী খাবার এবং লিবিয়ার জাতীয় খাবার হিসেবে বর্ণিত।
সস
বাজিন সস তৈরির জন্য মাটন (বিশেষত কাঁধ বা পা -এর অংশ) -কে কুঁচো পেঁয়াজ, হলুদ, লবণ, মরিচের গুঁড়া, হেলবা (মেথি), মিষ্টি পেপরিকা মরিচ, কালো মরিচ এবং টমেটো বাটা দিয়ে ভাজা হয়। এই সসে মটরশুটি, মসুর ডাল এবং আলুও যোগ করা যেতে পারে। ময়দার গম্বুজের আকৃতির বাজিনের চারপাশে সস, ডিম, আলু এবং মাংস সাজানো হয়। এরপর সাধারণত লেবু এবং তাজা বা আচারযুক্ত (ইমসাইয়ার) মরিচ দিয়ে সম্পুর্ণ পদটি পরিবেশন করা হয়।
মিশেল ডেইলি রিপাবলিক
মিশেল ডেইলি রিপাবলিক দক্ষিণ ডকোটার মিচেলে প্রকাশিত একটি দৈনিক পত্রিকা। কাগজের প্রচলন ৯,৮৫৯ বলে জানা গেছে এবং প্রাথমিকভাবে দক্ষিণ ডাকোটার ডেভিসন কাউন্টি জুড়ে পরিবেশিত হয়।
বালাগাজীর মুড়া
বালাগাজীর মুড়া বাংলাদেশের চট্টগ্রাম বিভাগের কুমিল্লা জেলার কুমিল্লা সদর উপজেলায় অবস্থিত প্রত্নতাত্ত্বিক স্থান। এটি বাংলাদেশ প্রত্নতত্ত্ব অধিদপ্তরের তালিকাভুক্ত প্রত্নতাত্ত্বিক স্থাপনা।
কন্নড় প্রভা
কন্নড় প্রভা কর্ণাটকের একটি প্রধান কন্নড় পত্রিকা। এর যৌথ মালিকানায় আছেন জুপিটার ক্যাপিটাল, রাজীব চন্দ্রশেখর প্রতিষ্ঠিত একটি সংস্থা, যিনি ভারতীয় জনতা পার্টির সংসদ সদস্য এবং দ্য নিউ ইন্ডিয়ান এক্সপ্রেস গ্রুপ, যা সর্বাধিক শক্তিশালী কন্নড় সংবাদপত্র। এটি প্রতিষ্ঠা করেছিলেন রামনাথ গোয়েঙ্কা ।
ইতিহাস
১৯৬৭ সালের ৪ নভেম্বর বেঙ্গালুরুতে একটি সংস্করণ দিয়ে শুরু হয়েছিল, আজ বেঙ্গালুরুতে সদর দপ্তর এবং পাঁচটি :গুলবার্গ, ম্যাঙ্গালোর, শিমোগা, হুবলি, বেলগাম এবং গুলবর্গার প্রকাশনা কেন্দ্র থেকে রাজ্য জুড়ে ছড়িয়ে পড়ে।
রাজীব চন্দ্রশেখরের মালিকানাধীন জুপিটার ক্যাপিটাল ২০১১ সালে পত্রিকাটির ৫১% শেয়ার কিনেছিল। রবি হেগডে জানুয়ারী ২০১৭ এ প্রধান সম্পাদক হিসাবে দায়িত্ব গ্রহণ করেন। কান্নাডাপ্রভা তাঁর সম্পাদনার অধীনে বিশ্বাসযোগ্যতা অর্জন করেছিলেন।
সেরা নকশার সংবাদপত্রের জন্য ২০০৫ সাল থেকে পর পর তিনবার কান্নাডা প্রভা মর্যাদাপূর্ণ কর্ণাটক মিডিয়া একাডেমি অ্যাওয়ার্ড জিতেছেন।
পল মর্ফি
পল চার্লস মর্ফি (Paul Charles Morphy,২২শে জুন, ১৮৩৭ - ১০ই জুলাই, ১৮৮৪) একজন মার্কিন দাবাড়ু। তিনি তার সময়ের শ্রেষ্ঠ দাবাড়ু এবং অপ্রাতিষ্ঠানিক বিশ্ব দাবা চ্যাম্পিয়ন হিসেবে বিবেচিত হয়েছিলেন।
মর্ফি মার্কিন যুক্তরাষ্ট্রের লুইজিয়ানা অঙ্গরাজ্যের নিউ অরলিন্স শহরে জন্মগ্রহণ করেন। তার বাবার নাম আলোনজো মাইকেল মর্ফি এবং মায়ের নাম লুইজ তেরেজ ফেলিসিতে থেলসিদ ল্য কার্‌পঁতিয়ে।
তার কাকা আরনেস্ট মর্ফি-র মতে, পল অন্য কারও কাছ থেকে নয়, বরং অন্যদের দেখে দেখে দাবা খেলা শিখেছেন।
অটোমেরিস পোস্টালবিডা
অটোমেরিস পোস্টালবিডা মথের একটি প্রজাতি। এটি লেপিডোপ্টেরা বর্গের স্যাটারনিডাই পরিবারের অন্তর্ভুক্ত। প্রজাতিটি প্রথম ১৯৯০ সালে উইলিয়াম শাউস দ্বারা বর্ণিত হয়। এটি কোস্টারিকা থেকে ইকুয়েডর পর্যন্ত পাওয়া যায়।
এটি শীতকালে পুপেট তৈরি করে।
ডেমিয়েন শ্যাজেল
ডেমিয়েন শ্যাজেল (ইংরেজি Damien Chazelle, (জন্ম ১৯ জানুয়ারি ১৯৮৫) হলেন একজন মার্কিন চলচ্চিত্র পরিচালক, চিত্রনাট্যকার ও প্রযোজক। তিনি হুইপল্যাশ (২০১৪) এবং লা লা ল্যান্ড (২০১৬) চলচ্চিত্র রচনা ও পরিচালনার জন্য পরিচিতি লাভ করেন। হুইপল্যাশ চলচ্চিত্রটি ৮৭তম একাডেমি পুরস্কারে শ্রেষ্ঠ চলচ্চিত্র ও শ্রেষ্ঠ উপযোগকৃত চিত্রনাট্যসহ পাঁচটি বিভাগে মনোনয়ন লাভ করে। লা লা ল্যান্ড ৭৪তম গোল্ডেন গ্লোব পুরস্কারে শ্রেষ্ঠ সঙ্গীতধর্মী বা হাস্যরসাত্মক চলচ্চিত্র, শ্রেষ্ঠ পরিচালক ও শ্রেষ্ঠ চিত্রনাট্যসহ মনোনীত সাতটি বিভাগের সাতটিতেই পুরস্কার জয়ের রেকর্ড করে। এছাড়া ছবিটি ৮৯তম একাডেমি পুরস্কারে রেকর্ড সংখ্যক ১৪টি মনোনয়ন লাভ করে এবং শ্রেষ্ঠ পরিচালকসহ ছয়টি পুরস্কার লাভ করে এবং শ্যাজেল একাডেমি পুরস্কার বিজয়ী সর্বকনিষ্ঠ পরিচালকের খ্যাতি লাভ করেন।
প্রারম্ভিক জীবন
শ্যাজেল ১৯৮৫ সালের ১৯শে জানুয়ারি রোড আইল্যান্ড অঙ্গরাজ্যের প্রভিডেন্সে এক রোমান ক্যাথলিক পরিবারে জন্মগ্রহণ করেন। তার পিতা বার্নার্ড শ্যাজেল প্রিন্সটন বিশ্ববিদ্যালয়ের কম্পিউটার বিজ্ঞান বিভাগের অধ্যাপক। তিনি ফ্রান্সের ক্লামারে জন্মগ্রহণ করেন। তার মাতা সেলিয়া কানাডীয় পরিবার থেকে আগত এবং তিনি কলেজ অফ নিউ জার্সিতে মধ্যযুগীয় ইতিহাস বিষয়ে পাঠদান করেন। শ্যাজেলের শৈশব কাটে নিউ জার্সির প্রিন্সটনে। সেখানে তিনি চার বছর হিব্রু স্কুলে পড়াশুনা করেন, কারণ তার পিতামাতা অন্যান্য স্কুলের ব্যাপারে অসন্তুষ্ট ছিলেন। শ্যাজেলের এক বোন রয়েছে, তার নাম অ্যানা। অ্যানা একজন অভিনেত্রী। তার মাতামহ জন মার্টিনের মাতা ছিলেন মঞ্চ অভিনেত্রী এইলিন আর্ল এবং তার পিতা প্রথম বিশ্বযুদ্ধের পর প্যারামাউন্ট পিকচার্সের হয়ে কাজ করতেন।
প্রারম্ভিক কর্মসমূহ
thumb|upright|ফ্রান্সের [[দুভিল আমেরিকান চলচ্চিত্র উৎসব-এ হুইপল্যাশ ছবির প্রচারণায় শ্যাজেল, সেপ্টেম্বর ২০১৪।]]
চ্যাপলিন হার্ভার্ড বিশ্ববিদ্যালয়ে তার স্নাতক শ্রেণীর থিসিসের অংশ হিসেবে তার সহপাঠী জাস্টিন হারউইজকে সঙ্গে নিয়ে তার প্রথম চলচ্চিত্র গাই অ্যান্ড ম্যাডেলিন অন অ্যা পার্ক বেঞ্চ রচনা ও পরিচালনা করেন। ২০০৯ সালে ট্রাইবেকা চলচ্চিত্র উৎসবে চলচ্চিত্রটির উদ্বোধনী প্রদর্শনী হয় এবং বিভিন্ন চলচ্চিত্র উৎসবে পুরস্কৃত হয়। পরবর্তীতে ভ্যারিয়েন্স ফিল্মস চলচ্চিত্রটি সীমিত আকারে মুক্তির জন্য কিনে নেয়। মুক্তির পর চলচ্চিত্রটি সমাদৃত হয়।
আলোচিত সাফল্য
শ্যাজেল প্রথমদিকে হুইপল্যাশ চলচ্চিত্র রচনার ব্যাখ্যা দিতে গিয়ে বলেন, "অন্য আরেকটি পাণ্ডুলিপির কাজ করতে গিয়ে আটকে গিয়ে আমি ভাবলাম, এটা কাজ করছে না, তার চেয়ে আমি এটা রেখে দেই এবং হাই স্কুলের জ্যাজ ড্রামার হওয়া বিষয়ক এই গল্পটি লেখি।" তিনি বলেন তিনি প্রথমে এই পাণ্ডুলিপি কাউকে দেখাতে চাচ্ছিলেন না, কারণ তিনি এটাকে খুবই ব্যক্তিগত মনে করতেন এবং ড্রয়ারে রেখে দেন। যদিও প্রথমদিকে কেউ এই চলচ্চিত্র নির্মাণে আগ্রহী ছিল না, ২০১২ সালে তার পাণ্ডুলিপি ব্ল্যাক লিস্টের সেই বছরের অন্যতম সেরা নির্মাণ হয় নি এমন চলচ্চিত্রের তালিকায় অন্তর্ভুক্ত হয়। ইতোমধ্যে রাইট অফ ওয়ে ফিল্মস ও ব্লুমহাউজ প্রডাকশন্স চলচ্চিত্রটি নির্মাণে আগ্রহ প্রকাশ করে এবং শ্যাজেলকে তার পাণ্ডুলিপির একটি অংশ বাদ দিয়ে স্বল্পদৈর্ঘ্য চলচ্চিত্র নির্মাণ করতে বলে। ১৮ মিনিট দৈর্ঘ্যের স্বল্পদৈর্ঘ্য চলচ্চিত্রটি ২০১৩ সালে সানড্যান্স চলচ্চিত্র উৎসবে প্রদর্শিত হয় এবং সেখানে তা প্রশংসিত হলে পূর্ণদৈর্ঘ্য চলচ্চিত্র নির্মাণের জন্য অর্থায়ন গৃহীত হয়। ২০১৪ সালে চলচ্চিত্রটি মুক্তি পায় এবং অবিশ্বাস্য রকমের সাড়া পায়। হুইপল্যাশ বিভিন্ন চলচ্চিত্র উৎসব থেকে পুরস্কার লাভ করে এবং ৮৭তম একাডেমি পুরস্কারে তিনটি পুরস্কার জয়সহ পাঁচটি বিভাগে মনোনয়ন লাভ করে। শ্যাজেল শ্রেষ্ঠ উপযোগকৃত চিত্রনাট্য বিভাগে একাডেমি পুরস্কার লাভ করেন।
thumb|বাম|230px|লা লা ল্যান্ড ছবির পরিচালনায় শ্যাজেল।
হুইপল্যাশ ছবির সাফল্যের পর শ্যাজেল তার সঙ্গীতধর্মী লা লা ল্যান্ড ছবিতে অর্থায়নের জন্য বিনিয়োগকারীদের আকৃষ্ট করেন। ২০১৬ সালের ৩১শে আগস্ট ভেনিস চলচ্চিত্র উৎসবে ছবিটির উদ্বোধনী প্রদর্শনী হয়। ছবিটি মার্কিন যুক্তরাষ্ট্রে ২০১৬ সালের ৯ই ডিসেম্বর সীমিত পরিসরে ও ১৬ই ডিসেম্বর বৃহৎ পরিসরে মুক্তি দেওয়া হয়। ছবিটি সমালোচকদের ব্যাপক সাড়া পায় এবং বিভিন্ন পুরস্কার আয়োজন থেকে সম্মাননা লাভ করেন। শ্যাজেল ছবিটিতে তার কাজের জন্য প্রশংসিত হয় এবং বেশ কয়েকটি শীর্ষ সম্মাননা লাভ করেন, যার মধ্যে রয়েছে শ্রেষ্ঠ চলচ্চিত্র পরিচালকের জন্য গোল্ডেন গ্লোব পুরস্কার এবং একাডেমি পুরস্কার। শ্যাজেল দুটি পুরস্কারেরই বিজয়ী সর্বকনিষ্ঠ পরিচালক।
শ্যাজেল গসলিংকে নিয়ে ফার্স্ট ম্যান নির্মাণ করেন। ইউনিভার্সাল পিকচার্সের ব্যানারে ছবিটির চিত্রনাট্য লিখেছেন জশ সিঙ্গার। এটি জেমস আর. হ্যানসেন রচিত নভোচারী নিল আর্মস্ট্রংয়ের জীবনী ''ফার্স্ট ম্যান: দ্য লাইফ অব নিল এ. আর্মস্ট্রং অবলম্বনে নির্মিত। ২০১৮ সালের ১২ অক্টোবর মুক্তির পর ছবিটি ইতিবাচক পর্যালোচনা অর্জন করে। ভ্যারাইটির'' ওয়েন গ্লেইবারম্যান লিখেন "শ্যাজেল উদ্বিগ্নতার সহযোগে রোমাঞ্চের মৌলিক ভাবের ঐকতান সৃষ্টি করেছেন।"
ব্যক্তিগত জীবন
শ্যাজেল ২০১০ সালে প্রযোজক জেসমিন ম্যাকগ্লেডকে বিয়ে করেন। ২০১৪ সালে তাদের বিবাহ বিচ্ছেদ হয়। ২০১৭ সালের অক্টোবর মাসে তিনি অভিনেত্রী অলিভিয়া হ্যামিলটনের সাথে বাগদান সম্পন্ন করেন। অলিভিয়া প্রিন্সটন বিশ্ববিদ্যালয় থেকে স্নাতক সম্পন্ন করেন এবং ম্যাককিনসি অ্যান্ড কোম্পানির পরামর্শক ছিলেন।
মোদক
মোদক (Modak) ভারতের রাজস্থান রাজ্যের কোটা জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে মোদক শহরের জনসংখ্যা হল ৬৩৬৩ জন। এর মধ্যে পুরুষ ৫৪% এবং নারী ৪৬%।
এখানে সাক্ষরতার হার ৬৮%। পুরুষদের মধ্যে সাক্ষরতার হার ৭৮% এবং নারীদের মধ্যে এই হার ৫৬%। সারা ভারতের সাক্ষরতার হার ৫৯.৫%, তার চাইতে মোদক এর সাক্ষরতার হার বেশি।
এই শহরের জনসংখ্যার ১৮% হল ৬ বছর বা তার কম বয়সী।
নন্টে ফন্টে
নন্টে ফন্টে বাংলা ভাষায় লিখিত জনপ্রিয় একটি চিত্রায়িত কৌতুক কাহিনীমালা বা কমিকস। এটি একজন বিখ্যাত ভারতীয় বাঙ্গালী চিত্রশিল্পী নারায়ণ দেবনাথ কর্তৃক উদ্ভাবিত ও অঙ্কিত। এটি প্রথম প্রকাশিত হয় মাসিক পত্রিকা 'কিশোর ভারতী'তে (১৯৬৯)। পরবর্তীতে দেব সাহিত্য কুটির থেকে বই আকারে প্রকাশিত হয়েছে। ২০০৩ খ্রিস্টাব্দ থেকে রঙিন সংষ্করণও প্রকাশিত হচ্ছে। এই কমিক থেকে পরে একটি অ্যানিমেটেড ভিডিও সিরিজও নির্মিত হয়েছে যা আকাশ বাংলা (বর্তমানে আকাশ আট) নামক চ্যানেলে প্রচার করা হতো।
চরিত্রাবলী
কমিকের প্রধান চরিত্ররা সকলেই স্কুল বোর্ডিংয়ের বাসিন্দা। নন্টে ফন্টেসহ আরও কিছু ছাত্র এবং বোর্ডিংয়ের সুপারিন্টেনডেন্ট স্যার হলেন প্রধান চরিত্র। এছাড়াও রয়েছে বোর্ডিংয়ের বাবুর্চি ও অন্যান্য কাজের লোকজন। মাঝেমধ্যে স্কুলের হেডমাস্টার মহাশয়কেও দেখা যায়। গল্পের প্রায় সব চরিত্রের, বিশেষ করে ছাত্রদের রয়েছে হাস্যরস উদ্রেককারী অদ্ভুত সব ডাকনাম।
আমরবিয়া কর্ডোবানা
আমরবিয়া কর্ডোবানা হল টর্ট্রিসিডে পরিবারের একটি মথ। এটি মেক্সিকোর ভেরাক্রুজে পাওয়া যায়।
প্রজাতির পুরুষ মথের সামনের ডানার দৈর্ঘ্য ৮.৪-৮.৫ মিমি এবং মহিলাদের ৯-৯.৫ মিমি। সামনের ডানার রং খড় হলুদ এবং পিছনের ডানা ধূসরবর্ণের।
ব্যুৎপত্তি
প্রজাতির নামটি মেক্সিকোর ভেরাক্রুজের কর্ডোবাকে বোঝায়, যেখানে এই প্রজাতির বেশিরভাগ নমুনা সংগ্রহ করা হয়েছিল।
ওয়েজি
ভিক্টোরিয়া ওয়েজি মোনে (জন্ম ২৫ মে ১৯৯২), ওয়েজি বা ওয়েজি হার্টসাউন্ড নামে পরিচিত, একজন জাম্বীয় গায়ক ও গীতিকার। তিনি ২০১৬ সালে আত্মপ্রকাশ করেন জাম্বিয়ান মিউজিক অ্যাওয়ার্ড ২০১৬ জিতে।
আমিরাবাদ ইউনিয়ন
আমিরাবাদ ইউনিয়ন দ্বারা বাংলাদেশে মোট ২টি ইউনিয়ন রয়েছে। যথা:
স্থলসন্ধি
স্থলসন্ধি (ইংরেজি: Isthmus (ইস্থমাস); যার আবির্ভাব হয়েছে প্রাচীন গ্রিক: ἰσθμός থেকে; রোমান লিপিতে: isthmόs; শাব্দিক অর্থ: গলা) হলো এক খন্ড সরু স্থলজ সংযোগ যা কোনো ধরনের জলাশয় দ্বারা বিচ্ছিন্ন আরো বৃহৎ ক্ষেত্র সংবলিত দুটি ভিন্ন ভূখণ্ডের মধ্যে সংযোগ স্থাপন করে, যেখানে স্থলসন্ধি ব্যতীত অন্যথায় ভূখণ্ড দুটি সম্পূর্ণ পারস্পরিক যোগাযোগ বিচ্ছিন্ন।
ছনুয়া ইউনিয়ন
ছনুয়া ইউনিয়ন নামে বাংলাদেশে মোট ২টি ইউনিয়ন রয়েছে। যথা:
গেমলফট
গেমলফট এসই হ‌চ্ছে এক‌টি ফ্রেঞ্চ ভি‌ডিও গেম প্রকাশক। তাদের সদর দপ্তর প্যারি‌সে অব‌স্থিত। এ‌টি প্র‌তি‌ষ্ঠিত হ‌য়ে‌ছিল ১৯৯৯ সা‌লে। এ‌টির প্র‌তিষ্ঠাতা হ‌চ্ছেন ইউ‌বিসফ‌টের সহ- প্র‌তিষ্ঠাতা‌ মি‌সেল গিল‌মোট। তা‌দের বিশ্বব্যাপী ২১ টি স্টু‌ডিও আ‌ছে এবং তারা মূলত মোবাইল গেম তৈ‌রি‌তে ম‌ন‌যোগ দি‌চ্ছে। এখন এর ৯৫.৯৪% শতাংশের মা‌লিক ভি‌ভে‌ন্ডি।
গঙ্গানারায়ণ চন্দ্র
গঙ্গানারায়ণ চন্দ্রের জন্ম ভারতের হুগলি জেলার চুচূড়াতে। তার জন্ম ৯ অক্টোবর। মৃত্যু হয় ২০ ফেব্রুয়ারি ১৯৮৬।
বিপ্লবী আন্দোলন
দাদা হরিনারায়ণের প্রেরণায় বিপ্লবী দলে যোগ দেন। পরে মাস্টারদা সূর্য সেনের সান্যিধ্যেও এসেছিলেন। ১৯২৯ সালে তাকে বর্মায় (বর্তমানে মায়ানমার) পাঠানো হয়। তার মাধ্যমে বর্মার বিশিস্ট নেতাদের সাথে বিপ্লবীদের যোগাযোগ হয়। বর্মার মৌলমিন জেলে তার দাদার সাথে দেখা করলে গেলে তাকেও বন্দী করা হয় এবং অত্যাচার চালানো হয়। পরে প্রথমে হাওড়া ও পরে হিজলী জেলে তাকে বন্দী করা হয়। পরে সেখান থেকে প্রথমে বহরমপুর ক্যাম্পে ও পরে প্রেসিডেন্সি জেলে স্থান্তরিত করা হয়।
বই
তার রচিত "অবিস্বরনীয়" বইটি বিপ্লবী আন্দোলনের ঐতিহাসিক দলিল। এছাড়াও তিনি "Russian Revolution- How M.N. Roy distorts it" নামে আরো একটি বই লেখেন।
রুদ্র প্রতাপ সরঙ্গি
রুদ্র প্রতাপ সরঙ্গি (১৯২৮-২০১৩) ঝাড়খণ্ডের ভারতীয় জনতা পার্টির একজন নেতা ছিলেন। তিনি ১৯৭৭ এবং ১৯৮০ সালে জামশেদপুর থেকে লোকসভার সদস্য নির্বাচিত হয়েছিলেন। সরঙ্গি ১৯৬২ থেকে ১৯৭৬ সাল পর্যন্ত বিহার বিধানসভার সদস্য ছিলেন। তিনি ১৯৬৭ থেকে ১৯৬৮ সাল পর্যন্ত বিহার সরকারের কৃষি, সহযোগিতা ও সেচ প্রতিমন্ত্রী হিসাবে দায়িত্ব পালন করেছিলেন। তিনি ভারতীয় মজদুর সংঘের সাথে যুক্ত ছিলেন।
এস্তাদিও চামার্তিন
এস্তাদিও চামার্তিন স্পেনের মাদ্রিদে অবস্থিত একটি বহু-ব্যবহৃত স্টেডিয়াম ছিল। এটি ১৯২৪ সালের ১৭ই মে তারিখে উদ্বোধন করা হয়। স্টেডিয়ামে অনুষ্ঠিত প্রথম ম্যাচে নিউক্যাসেল ইউনাইটেডের বিরুদ্ধে রিয়াল মাদ্রিদ মুখোমুখি হয়েছিল। ১৯৪৭ সালে এস্তাদিও সান্তিয়াগো বার্নাব্যু স্টেডিয়ামটি উদ্বোধন করার পূর্ব পর্যন্ত এটি প্রাথমিকভাবে রিয়াল মাদ্রিদের সকল হোম ম্যাচের স্টেডিয়াম হিসেবে ব্যবহৃত হতো। স্টেডিয়ামটিতে একসাথে ২২,৫০০ জন খেলা উপভোগ করতে পারতো।
ক্রিটেশিয়াস–প্যালিওজিন বিলুপ্তি ঘটনা
১৯৮০ খৃঃ বিজ্ঞানী লুই আলভারেজ ও তার পুত্র ওয়াল্টার আলভারেজ একটি বিজ্ঞানী দলের মুখপাত্র হিসেবে একটি ধারণা দেন যা এখনও পর্যন্ত স্বীকৃত। তারা বলেন, ক্রি-প্যা বিলোপনের কারণ হল ৬.৬ কোটি বছর আগে ১০ থেকে ১৫ কিমি. ব্যাসের একটি ধূমকেতু বা গ্রহাণুর সঙ্গে পৃথিবীর সংঘর্ষ। এর ফলে সারা পৃথিবীর পরিবেশ ধ্বংস হয়ে যায়। প্রধানত একটি সুদীর্ঘ সংঘর্ষজাত শীতকালকে এর জন্য দায়ী করা হয়, যার ফলে উদ্ভিদ ও প্ল্যাঙ্কটনের সালোকসংশ্লেষ বন্ধ হয়ে গিয়ে খাদ্যশৃঙ্খল ভেঙে পড়ে। এই সংঘর্ষ তত্ত্বের অপর নাম আলভারেজ তত্ত্ব, এবং এটি ১৯৯০ এর দশকের প্রথম দিকে মেক্সিকো উপসাগরের তীরবর্তী ইউকাটান উপদ্বীপে ১৮০ কিমি. চওড়া চিক্সুলাব উল্কাখাত আবিষ্কারের পর দৃঢ়প্রতিষ্ঠিত হয়। মহাবিলুপ্তিটি যে একই সঙ্গে সর্বত্র ঘটেছিল, তা থেকে আরও জোরদার ধারণা হয় যে উল্কাটিই এর জন্য দায়ী। ২০১৬ খৃঃ চিক্সুলাব খাতের কিনারার বলয়ে একটি ড্রিলিং প্রকল্প নিশ্চিত জানায় যে বলয়টি এমন গ্রানাইট পাথরে নির্মিত যা ভূগর্ভের গভীর থেকে কয়েক মিনিটের মধ্যে উৎসারিত হয়েছিল। অথচ তাতে সালফেট-সমৃদ্ধ জিপসামের ভাগ খুবই কম, যা কিনা আঞ্চলিক সমুদ্রতলের ভূত্বকের সাধারণ উপাদান। সংঘর্ষের অত্যধিক উত্তাপে জিপসাম বাষ্পায়িত হয়ে হাওয়ায় মিশে চারদিকে ছড়িয়ে পড়েছিল, আর জলবায়ু ও খাদ্যশৃঙ্খলের উপর সুদূরপ্রসারী ক্ষতিকর প্রভাব ফেলেছিল।
মহাবিলুপ্তির অন্যান্য সম্ভাব্য কারণের মধ্যে দাক্ষিণাত্য ও অন্যত্র আগ্নেয়োচ্ছ্বাস, জলবায়ু পরিবর্তন, ও সমুদ্রপৃষ্ঠের উচ্চতা বৃদ্ধির প্রভাব থাকতে পারে।
ক্রি-প্যা মহাবিলুপ্তিতে অনেক প্রজাতি লুপ্ত হয়ে যায়, যাদের মধ্যে সবচেয়ে বিখ্যাত হল উড্ডয়নে অক্ষম ডাইনোসরকুল। এছাড়াও অনেক স্তন্যপায়ী, টেরোসর, পাখি, গিরগিটি, পতঙ্গ, ও উদ্ভিদ সমেত অনেক প্রজাতি ধ্বংস হয়। মহাসাগরে এই বিপর্যয় প্লীসিওসর এবং দৈত্যাকার সামুদ্রিক গিরগিটি মোসাসরদের বিনাশ করে, আর মাছ, হাঙর, কম্বোজ (বিশেষতঃ অ্যামোনাইট, যারা লোপ পায়), ও প্ল্যাঙ্কটনের অনেক প্রজাতি বিপুল ক্ষয়ক্ষতির সম্মুখীন হয়। অনুমান করা হয় সমগ্র জীবজগতের ৭৫% বা তার বেশি এই মহাবিলুপ্তির গ্রাস হয়েছিল। এত সত্ত্বেও এই বিপর্যয় থেকেই আবার নতুন জীবনের সুযোগেরও সৃষ্টি হয়; অনেক প্রাণিগোষ্ঠী অভিযোজনীয় বিকিরণের মধ্য দিয়ে যায় অর্থাৎ অল্প সময়ের মধ্যে অনেক আলাদা আলাদা প্রজাতিতে ভাগ হয়ে গিয়ে বাস্তুতন্ত্রের ফাঁকা হয়ে যাওয়া ধাপগুলির দখল নেয়। বিশেষতঃ প্যালিওজিন যুগে স্তন্যপায়ীরা বহু ধারায় বিভক্ত হয়ে যায়, যে বিবর্তনের ফলে ঘোড়া, তিমি, বাদুড়, ও প্রাইমেটদের উদ্ভব। পাখি, মাছ ও সম্ভবতঃ টিকটিকিরাও অনুরূপ বিকিরণের মধ্য দিয়ে বহু প্রজাতিতে ভাগ হয়েছিল।
বিলুপ্তির বিন্যাস
ক্রি-প্যা বিলুপ্তি ঘটনাটি ছিল প্রবল, বিশ্বব্যাপী, ও দ্রুত; বহুসংখ্যক প্রজাতি এর ফলে লোপ পায়। সামুদ্রিক জীবাশ্ম থেকে অনুমান করা হয় সমসাময়িক জীবজগতের ৭৫% বা তার বেশি এই ঘটনার ফলে লুপ্ত হয়েছিল।
ঘটনাটির প্রভাব প্রতিটি মহাদেশেই একসঙ্গে পড়েছিল বলে মনে করা হয়। বোঝার সুবিধার জন্য উড্ডয়নে অক্ষম ডাইনোসরদের উদাহরণ নিলে দেখা যাবে, এই ধরনের ডাইনোসরেরা পূর্ববর্তী ক্রিটেশিয়াস যুগের শেষ পর্ব মাস্ট্রিক্টিয়ান অধোযুগে উত্তর আমেরিকা, ইউরোপ, এশিয়া, আফ্রিকা, দক্ষিণ আমেরিকা, এবং আণ্টার্কটিকা এই সবক'টি মহাদেশেই পাওয়া যেত, কিন্তু পরবর্তী সিনোজোয়িক অধিযুগে এদের কোত্থাও পাওয়া যায় না। আবার জীবাশ্মীভূত পরাগরেণুতে ধরা ধ্বংসের চিহ্ন পাওয়া যায় নিউ মেক্সিকো, আলাস্কা, চীন, এবং নিউজিল্যান্ডের মত পরস্পর বহুদূরবর্তী অঞ্চল থেকে, একই সময়ে।
ঘটনাটির প্রাবল্য সত্ত্বেও বিভিন্ন ক্লেডের মধ্যে তুলনামূলক বিলোপনের হারে যথেষ্ট তারতম্য ছিল। যে সমস্ত প্রজাতি সালোকসংশ্লেষের উপর নির্ভরশীল ছিল, তারা বায়ুমণ্ডলে ভাসমান ধূলিকণায় সূর্যালোক আটকে ভূপৃষ্ঠে পৌঁছানো সৌরশক্তির পরিমাণ কমে যাওয়ার ফলে লুপ্ত হয়। এইভাবে প্রভাবশালী উদ্ভিদকুলের প্রজাতিগুলি শেষ হয়। সর্বভুক, পতঙ্গভুক, ও মৃতজীবী প্রাণিগোষ্ঠীরা এই বিলুপ্তি ঘটনার পরেও টিকে থাকে, যার সম্ভাব্য কারণ এই ঘটনা তাদের খাদ্যের সরবরাহ বাড়িয়ে দিয়েছিল। কোনও শুদ্ধ তৃণভোজী বা মাংসাশী স্তন্যপায়ী বেঁচে থাকার প্রমাণ পাওয়া যায় না। যে সমস্ত স্তন্যপায়ী ও পাখি বেঁচে গিয়েছিল, তারা পতঙ্গ, কেঁচো ও কৃমি, শামুক ইত্যাদি খেয়ে থাকত। ঐ সমস্ত খাদ্য-প্রাণিরা আবার ছিল কর্কর (মৃত প্রাণিজ ও উদ্ভিজ্জ পদার্থ) ভক্ষক।
কর্কর খাদ্যশৃঙ্খলের অন্তর্গত প্রাণিদের মধ্যে বিলোপনের হার ছিল অপেক্ষাকৃত কম, কারণ তারা জীবনধারণের জন্য প্রত্যক্ষভাবে জীবিত উদ্ভিদের উপর নির্ভরশীল না থেকে ডাঙা থেকে ধুয়ে আসা মৃত জৈব পদার্থের উপর নির্ভরশীল ছিল। সমুদ্রের তলদেশের বিভিন্ন বাস্তুতন্ত্রে এই জাতীয়, কিন্তু অনেক বেশি জটিল খাদ্যশৃঙ্খলের প্রমাণ পাওয়া গেছে। সমুদ্রের মাঝামাঝি গভীরতায় বসবাসকারী জীবজন্তুদের মধ্যে বিলোপনের হার ছিল সমুদ্রের তলার মাটিতে বসবাসকারীদের তুলনায় বেশি। মাঝামাঝি গভীরতার প্রাণিরা প্রায় সম্পূর্ণভাবে জীবিত ফাইটোপ্ল্যাঙ্কটনের উপর খাদ্যের জন্য নির্ভর করে; অন্যদিকে সমুদ্রতলের মাটিতে থাকা প্রাণিরা সবসময় বা প্রায়শই কর্কর খেয়ে থাকে। কোকোলিথোফোরিড, কম্বোজ (অ্যামোনাইট, রুডিস্ট, মিঠেজলের শামুক, ঝিনুক ইত্যাদি) এবং তাদের খেয়ে জীবনধারণ করা প্রাণিরা লোপ পায় বা সংখ্যায় ভীষণভাবে কমে যায়। যেমন, মনে করা হয় অ্যামোনাইটরা ছিল সামুদ্রিক সরীসৃপ মোসাসরদের প্রধান খাদ্য। ক্রিটেশিয়াসের পরে মোসাসরদের কোনও চিহ্ন পাওয়া যায় না। বায়ুজীবী প্রাণিদের মধ্যে যারা এই বিলুপ্তি ঘটনায় লোপ পায়নি, তাদের মধ্যে আয়তনে সবচেয়ে বড় হল কুমির ও চ্যাম্পোসরদের গোষ্ঠী। এরা উভয়েই ছিল কেবল অংশতঃ জলচর, আর আংশিক কর্করভোজীও বটে। আধুনিক কুমিরেরা 'ধাঙড় খাদক' হিসেবে, তাজা খাবার ছাড়া কয়েক মাস পর্যন্ত বাঁচতে পারে। তাদের বাচ্চারা আকারে ছোট, তাদের বৃদ্ধি হয় অতি ধীরে, এবং জীবনের প্রথম কয়েক বছর অমেরুদণ্ডী ও মৃত প্রাণীদেহ ভক্ষণ করেই তারা জীবনধারণ করে। এই চারিত্রিক বৈশিষ্ট্যগুলিকে ক্রিটেশিয়াস যুগের শেষে তাদের টিকে থাকার অভিযোজনের অংশ বলে মনে করা হয়।
ক্রি-প্যা ঘটনার পর বাস্তুতন্ত্রের অনেক ধাপ ফাঁকা হয়ে গেলেও জীববৈচিত্র্য পুনরায় আগের পর্যায়ে ফিরে আসতে অনেক সময় লেগেছিল।
অণুজীব
সমুদ্রতলে সঞ্চিত যে ক্যালশিয়ামের স্তরের ভিত্তিতে ক্রিটেশিয়াস যুগের নামকরণ হয়েছে, সেই স্তর গঠনকারী ক্যালশিয়াম-সঞ্চয়ক ন্যানোপ্ল্যাঙ্কটনের জীবাশ্মের রেকর্ডে ক্রি-প্যা সীমানা অন্যতম আকস্মিক ও আমূল একটি পরিবর্তনের সূচক। প্রজাতি পর্যায়ে এই পরিবর্তনের অভিঘাত লক্ষ্য করা যায়। সমসাময়িক সামুদ্রিক জীবকুলের ক্ষয়ক্ষতির পরিসংখ্যানভিত্তিক বিশ্লেষণের মাধ্যমে বোঝা যায়, এই ব্যাপক নেতিবাচক পরিবর্তনের কারণ ছিল প্রজাতিকরণের আকস্মিক হ্রাস নয়, বরং বিলোপনের আকস্মিক বৃদ্ধি। ডাইনোফ্ল্যাজেলেটদের ক্রি-প্যা সীমানার রেকর্ড ভাল করে বোঝা যায় না, কারণ কেবলমাত্র অণুজীবীয় সিস্টরাই জীবাশ্মীভূত হয়, আর সমস্ত ডাইনোফ্ল্যাজেলেটের জীবনচক্রে সিস্ট নির্মাণকারী দশা থাকে না। এই কারণে তাদের জীববৈচিত্র্যের আসল পরিধি সম্পর্কে আমাদের জ্ঞানও ঝাপসা। সাম্প্রতিক গবেষণা থেকে জানা যায়, উক্ত সীমানার আগে বা পরে ডাইনোফ্ল্যাজেলেটদের অবস্থায় কোনও উল্লেখযোগ্য পরিবর্তন হয়নি।
রেডিওল্যারিয়া-রা অন্তত অর্ডোভিশিয়ান যুগ থেকে নিরবচ্ছিন্ন ভূতাত্ত্বিক রেকর্ড রেখে আসছে। তাদের খনিজায়িত জীবাশ্ম ক্রি-প্যা সীমানার আগে ও পরে উভয় সময়কাল থেকেই পাওয়া যায়। এই সমস্ত জীবের গণবিলুপ্তির কোনও ইঙ্গিত নেই, আর দক্ষিণ গোলার্ধের উচ্চ অক্ষাংশে আদি প্যালিওসিনের শীতল আবহাওয়ার ফলে এদের অত্যধিক সক্রিয়তার প্রমাণ মেলে। প্রায় ৪৬% ডায়াটম ক্রিটেশিয়াস থেকে আদি প্যালিওসিনে প্রবেশ করে। প্রজাতির পরিসংখ্যানগত অনুপাতের নিরিখে এটি বেশ বড়মাপের হ্রাস, কিন্তু বিপজ্জনক বিলোপনের মত অত ব্যাপকও নয়।
ক্রি-প্যা সীমানা জুড়ে প্ল্যাঙ্কটনিক ফোরামিনিফেরাদের প্রাপ্তির বিষয়টি ১৯৩০ এর দশক থেকেই চর্চিত হয়ে আসছে। উক্ত সীমানায় একটি সংঘর্ষজাত ঘটনার সম্ভাবনা দেখা দিতেই বহুসংখ্যক গবেষণা শুরু হয়ে যায়, আর তাতে সীমানা সন্নিহিত অঞ্চলে প্ল্যাঙ্কটনিক ফোরামিনিফেরার বিলোপন নিয়ে মন্তব্য করা হয়। অবশ্য এই বিলোপনের নিদর্শন প্রকৃতপক্ষে ক্রি-প্যা সীমানায় কোনও এককালীন বড় বিলোপনের সূচক, নাকি ঐ সীমানা জুড়ে ছড়িয়ে থাকা অনেকগুলি ক্ষুদ্র ক্ষুদ্র বিলুপ্তি ঘটনার সূচক, তাই নিয়ে দু'টি দলের মধ্যে দ্বন্দ্ব আছে।
বেন্থিক ফোরামিনিফেরার অনেক প্রজাতি এই বিলুপ্তি ঘটনায় লোপ পায়, হয়তো খাদ্যের জন্য জৈব বর্জ্যের উপর অত্যধিক নির্ভরশীলতার কারণে। সমসাময়িক সমুদ্রে জৈব বর্জ্যের পরিমাণ কমে গিয়েছিল ধারণা করা হয়। অবশ্য বিলোপনের ধাক্কা সামলে ওঠার পর সামুদ্রিক অণুজীবদের পুনরায় বংশবৃদ্ধি আরম্ভ হলে বর্ধিত খাদ্যের উৎসের সঙ্গে তাল মিলিয়ে বেন্থিক ফোরামিনিফেরাদেরও প্রজাতিকরণের হার বৃদ্ধি পায়। আদি প্যালিওসিনে বহুসংখ্যক কর্কর ভক্ষক বেন্থিক ফোরামিনিফেরার ভরণপোষণের জন্য উপযুক্ত সংখ্যায় ফাইটোপ্ল্যাঙ্কটন জন্মাতে থাকে। সব মিলিয়ে আদি প্যালিওসিনের বহু লক্ষ বছর ধরে ধীর গতিতে বেন্থিক অণুজীবরা প্রাক্‌-ক্রি-প্যা সীমানার সঙ্গে তুলনীয় সংখ্যায় ফিরে আসে।
সামুদ্রিক অমেরুদণ্ডী
ক্রি-প্যা সীমানা জুড়ে সামুদ্রিক মেরুদণ্ডীদের বিলোপনের হারের খতিয়ানে যথেষ্ট তারতম্য আছে। আপাতভাবে যে বিলোপনের হার সামনে আসে, তা সম্ভবতঃ প্রকৃত বিলোপনের চেয়ে জীবাশ্মের অভাবের দ্বারাই বেশি প্রভাবিত।
অস্ট্রাকড নামক ক্ষুদ্র কবচীদের (ক্রাস্টেশিয়ান) এক গোষ্ঠী আদি মাস্ট্রিক্টিয়ানে প্রভাবশালী ছিল, এবং তারা বিভিন্ন জায়গায় জীবাশ্ম রেখে গেছে। এই সমস্ত জীবাশ্মের পর্যালোচনা করলে বোঝা যায় অস্ট্রাকডদের বৈচিত্র্য গোটা সিনোজোয়িক অধিযুগের মধ্যে প্যালিওজিন যুগেই সবচেয়ে কম ছিল। অবশ্য সাম্প্রতিক গবেষণার দ্বারাও এই বিষয়টি পরিষ্কার করা সম্ভব হয়নি যে, বৈচিত্র্যের এই হ্রাস ক্রি-প্যা সীমানার সমসাময়িক কিনা।
অন্ত্য ক্রিটেশিয়াসের স্ক্লেরাটিনিয়া প্রবাল গণেদের প্রায় ৬০% ক্রি-প্যা সীমানা পার করতে সক্ষম হয়নি। এই প্রবালদের বিলোপনের পর্যালোচনা করলে দেখা যায়, উষ্ণ ও অগভীর ক্রান্তীয় সমুদ্রে বসবাসকারী ঔপনিবেশিক প্রবালের প্রায় ৯৮% এই সময়ে বিলুপ্ত হয়ে গিয়েছিল। কিন্তু যে সমস্ত প্রবাল একা থাকে অর্থাৎ যারা প্রবাল প্রাচীর নির্মাণ করে না এবং সমুদ্রের শীতলতর ও গভীরতর অঞ্চলে (আলোকিত অঞ্চলের নিচে) বাস করে, তাদের উপর উক্ত সীমানার বিলোপনের প্রভাব তেমন নয়। ঔপনিবেশিক প্রবালরা সালোকসংশ্লেষকারী শৈবালদের সঙ্গে মিথোজীবী জীবন কাটায়, আর ঐ সমস্ত শৈবাল ক্রি-প্যা সীমানাঘটিত বিপর্যয়ে নষ্ট হয়ে গিয়েছিল। অবশ্য প্রবালের জীবাশ্ম থেকে আহরিত তথ্য দিয়ে ক্রি-প্যা বিলোপন ও পরবর্তী প্যালিওসিন পুনরুত্থানের তত্ত্ব সমর্থন করতে গেলে গোটা ক্রি-প্যা সীমানা জুড়ে প্রবাল বাস্তুতন্ত্রসমূহে যে ক্রমপরিবর্তন ঘটে চলেছিল, তার কথাও বিবেচনা করতে হবে।
ক্রি-প্যা সীমানার অব্যবহিত পরে সেফালোপড, কন্টকত্বকী, ও ঝিনুকের গণসমূহ রীতিমত স্পষ্ট ক্ষয়ক্ষতি প্রদর্শন করে। যদিও সামুদ্রিক অমেরুদণ্ডীদের একটি ক্ষুদ্র পর্ব ব্র্যাকিওপডরা ক্রি-প্যা বিলুপ্তি ঘটনা কাটিয়ে ওঠে এবং আদি প্যালিওসিনে বহু শাখায় বিভক্ত হয়।
নটিলয়েড (আধুনিক নটিলিডা পর্ব যাদের জ্ঞাতি) এবং সিলয়েড (যা ক্রিটেশিয়াসেই আধুনিক অক্টোপাস, স্কুইড ও কাট্‌ল মাছে ভাগ হয়ে গিয়েছিল) ছাড়া অন্য সমস্ত সেফালোপোডা জাতীয় কম্বোজ শ্রেণির প্রাণি ক্রি-প্যা সীমানায় নিশ্চিহ্ন হয়ে গিয়েছিল। এদের মধ্যে ছিল বাস্তুতন্ত্রগতভাবে গুরুত্বপূর্ণ বেলেম্‌নয়েড, এবং অতি বিচিত্র ও পরিব্যাপ্ত বাসস্থানের অধিকারী, খোলকযুক্ত সেফালোপড অ্যামোনয়েড। গবেষকরা দেখিয়েছেন, বেঁচে যাওয়া নটিলয়েডদের অল্পসংখ্যক ও বৃহত্তর ডিম দিয়ে প্রজননের পদ্ধতিটি বিলুপ্তি ঘটনার সময়ে অ্যামোনয়েডদের থেকে তাদেরকে এগিয়ে রাখতে পেরেছিল। অ্যামোনয়েডরা প্রজননের জন্য প্ল্যাঙ্কটনীয় পদ্ধতি অনুসরণ করত (অসংখ্য ডিম ও প্ল্যাঙ্কটনীয় লার্ভা), যা ক্রি-প্যা বিলুপ্তি ঘটনায় সম্পূর্ণ ধ্বংস হয়ে যায়। অতিরিক্ত গবেষণায় দেখা গেছে, বিশ্বব্যাপী বাস্তুতন্ত্র থেকে অ্যামোনয়েডদের বিলুপ্তির পর থেকে নটিলয়েডরা এক বিবর্তনীয় বিকিরণের মধ্য দিয়ে যায় এবং ক্রমশঃ অ্যামোনাইটদের মত জটিল খোলক ও অন্যান্য জটিল শারীরবৃত্তীয় ক্রিয়াকলাপ প্রদর্শন করে।
রুডিস্ট (প্রাচীর নির্মাতা ঝিনুক) ও ইনোসেরামিড (আধুনিক নোনাজলের ঝিনুকের দৈত্যাকার জ্ঞাতি) সমেত অন্যান্য অমেরুদণ্ডী গোষ্ঠীও ক্রি-প্যা সীমানায় বিলুপ্ত হয়েছিল।
মাছ
ক্রি-প্যা সীমানার সমস্ত অংশ থেকে চোয়ালযুক্ত মাছের জীবাশ্মের খতিয়ান পাওয়া গেছে। এগুলির থেকে এই সমস্ত সামুদ্রিক মেরুদণ্ডী প্রজাতির বিলোপনের প্রকৃতি বিচার করা যায়। গভীর সমুদ্র অপেক্ষাকৃত অবিকৃত থাকতে পারলেও মুক্ত সমুদ্রের শীর্ষ খাদক এবং মহীসোপান অঞ্চলে ডেমার্সাল স্তরের খোলকভুক প্রজাতিদের মধ্যে সমমাত্রায় বিলোপনের প্রভাব দেখা যায়।
মাস্ট্রিক্টিয়ান অধোযুগে হাঙরদের ২৮ টি গোত্র ও ব্যাটয়েডদের ১৩ টি গোত্রের বাড়বাড়ন্ত হয়েছিল, যাদের মধ্যে যথাক্রমে ২৫ টি ও ৯ টি গোত্র, কে-টি সীমানা পার করতে সক্ষম হয়। সমস্ত নিওসেলাকিয়ান গণের ৪৭ টি এই সীমানা পার করে, যাদের ৮৫% ছিল হাঙর। অন্যদিকে ব্যাটয়েডদের মধ্যে এই অনুপাত ছিল ১৫%, যা থেকে তাদের তুলনামূলকভাবে কম টিকে থাকার ক্ষমতার প্রমাণ মেলে।